### Beslutning

Simone Olsen, Preben Bach, Simon Kristensen og Kenneth Jørgensen kunne tiltræde indstillingen i overensstemmelse med Magistratens anbefaling.

 Aage Christoffersen tog forbehold med henblik på en nærmere drøftelse i byrådsgruppen.

 Ebbe Christoffersen kunne ikke tiltræde indstillingen.

 Abelone Friis var forhindret i at deltage i udvalgets behandling af sagen.

I Helhedsplanen for [adresse] indgår et kontor- og erhvervsbyggeri til 120 kommunale arbejdspladser samt 25 arbejdspladser til Boligforeningen Århus Omegn og op til 800 m² erhvervslejemål.

### Resumé

Placering af arbejdspladser og nye erhvervslokaler er en væsentlig faktor i strategien omkring Helhedsplanen for [adresse] og skal i overensstemmelse hermed netop understøtte visionen om at omdanne [adresse] til en attraktiv bydel og give liv på områdets torv samt skabe flow og møder på tværs af målgrupper og funktioner.

 [adresse] er bygherre for deres andel af arbejdspladser og erhvervslejemålene, mens [adresse] er bygherre for de kommunale arbejdspladser. [adresse] forestår dog udbud af entrepriserne på vegne af [adresse].

 Projektet indebærer flytning af 140 kommunale medarbejdere fra afdelingerne Sociale Forhold og Beskæftigelse og Borgmesterens Afdeling.

 Realisering af projektet for de kommunale arbejdspladser er forudsat med en udgiftsramme på 64,3 mio. kr. ekskl. engangsudgifter. Finansieringen heraf kan anvises i form af leje på de forudsatte flytninger.

 Byggestart forventes foråret 2021 og ibrugtagning ultimo 2022.

### Indstilling

Det indstilles:

 At 1) Projektering af kontor- og erhvervsbygning under Helhedsplanen for Viby Syd igangsættes med henblik på opførelse.

 At 2) Der på sektor 2.53, Bygninger, meddeles projekteringsbevilling på 9,5 mio. kr., hvoraf de 1,5 mio. kr. bevilliges i 2017, 5,7 mio. kr. i 2018 og 2,3 mio. kr. i 2019. Projekteringsbevillingen finansieres fra rådighedsbeløbet jf. pkt. 3.

 At 3) Der optages et rådighedsbeløb på udgiftsrammen på 64,3 mio. kr. for de kommunale arbejdspladser. Rådighedsbeløbet finansieres som en driftsfinansieret anlægsbevilling svarende til en årlig husleje på 3,3 mio. kr., som er den husleje Sociale Forhold og Beskæftigelse samt Borgmesterens Afdeling skal betale. Lejerne dækker de løbende driftsudgifter jf. afsnit 7 og bilag 1. Hvis det i den kommende proces ikke viser sig muligt at finansiere de beskrevne engangsudgifter som en del af projektøkonomien eller på anden vis, afholdes udgiften af Borgmesterens Afdeling.

 At 4) [adresse] varetager og gennemfører det samlede udbud af entrepriserne på vegne af Boligforeningen Århus Omegn, for så vidt angår Boligforeningens ejerlejlighed og andel

### Sagens forløb

07-12-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-12-2017 Magistraten
Fremsendes til [adresse] med bemærkning, at Magistraten i mødet den 11. december 2017 anbefaler, at byrådet tiltræder Magistratsafdelingen for Teknik og Miljøs indstilling af 7. december 2017.

 Morten Kjær og Jimmy Lauritsen tog forbehold.
 13-12-2017 [adresse]
Fremsendes til Teknisk Udvalg til behandling i henhold til beslutning i byrådets møde den 13. december 2017.
 18-12-2017 Teknisk Udvalg
Simone Olsen, Preben Bach, Simon Kristensen og Kenneth Jørgensen kunne tiltræde indstillingen i overensstemmelse med Magistratens anbefaling.

 Aage Christoffersen tog forbehold med henblik på en nærmere drøftelse i byrådsgruppen.

 Ebbe Christoffersen kunne ikke tiltræde indstillingen.

 Abelone Friis var forhindret i at deltage i udvalgets behandling af sagen.